Alaquàs rep 10.000 euros de la Diputació de València pel seu projecte de participació ciutadana
22/01/2018

# Alaquàs rep 10.000 euros de la Diputació de València pel seu projecte de participació ciutadana

*   22/01/2018
*   [Ajuntament](/categoria/2/0/ajuntament)
*   [Imprimir](#)
*   Compartir
*    https://www.alaquas.org/documento.asp?id\_do=16614

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16614%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20rep%2010.000%20euros%20de%20la%20Diputaci%C3%B3%20de%20Val%C3%A8ncia%20pel%20seu%20projecte%20de%20participaci%C3%B3%20ciutadana)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16614/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2018/2/16614/22012018img_0930_1_Form_4.jpg)](https://www.alaquas.org/ficheros/documentos/2018/2/16614/22012018img_0930_1_Form_10.jpg "<a href='https://www.alaquas.org/ficheros/documentos/2018/2/16614/22012018img_0930_1_Form_10.jpg' target=_blank><i class='fa fa-external-link' aria-hidden='true'></i>.Alaquàs rep 10.000 euros de la Diputació de València pel seu projecte de participació ciutadana</a>")

El Consistori ha rebut l'import màxim en aquest tipus d'ajudes pels seus programes relacionats amb la infància, la joventut i la solidaritat

L’Ajuntament d’Alaquàs ha rebut una subvenció de 10.0000 euros per part de la Diputació de València pel seu treball relacionat amb el foment de la participació ciutadana. Es tracta de la quantia màxima que es pot rebre en aquest tipus d’ajudes i que sols han aconseguit 19 municipis, entre ells Alaquàs.

Aquesta subvenció reconeix el treball que l’Ajuntament d’Alaquàs realitza per posar en marxa programes que fomenten la participació activa de totes les persones, principalment de xiquets i xiquetes i dels joves.

L’ajuda s’ha concedit gràcies al programa “Construint Alaquàs, participació de la Infància, Joventut i Adolescència” que va presentar l’Ajuntament. Aquest programa contempla totes les activitats relacionades amb el Consell de Xiquets i Xiquetes i les que fan referència també als Corresponsals Juvenils i la seua participació i implicació en les diferents activitats municipals. Destaquen en aquest sentit l’organització del Joc Solidari, el Sopar Solidari, el Mercat Solidari i les activitats que es realitzen al Centre Juvenil del Passatge.